شه‌فه‌ق نيوز/ وه‌رپرسه‌يل ئه‌فغان و وه‌رپرسه‌يليگ له‌ هاوپه‌يمان باكوور ئه‌تڵه‌سى ئه‌وه‌ ده‌رخستن ك خوه‌يكوشيگ له‌وه‌رده‌م بنگه‌ى باگرام ئه‌مريكى له‌ ئه‌فغانستان خوه‌ى ته‌قانه‌سه‌و ك بنگه‌يگ سه‌ره‌كيه‌ له‌و وڵاته‌.
له‌ى باوه‌ته‌و، نێرده‌ى پشتگيريه‌يل ك هاوپه‌يمان باكوور ئه‌تڵه‌سى له‌ ئه‌فغانستان سه‌رپه‌رشيى ئه‌كا، له‌ به‌ياننامه‌يگ وت: له‌و په‌لاماره‌ هويچ ئه‌مريكييگ يا هويچ كه‌سيگ له‌ هاوپه‌يمانيه‌گه‌ نه‌كوشياگه‌، وه‌لێ زه‌ره‌د وه‌ بنگه‌يگ پزيشكى ره‌سانه‌گه‌ ك خزمه‌ت وه‌ كه‌سه‌يل ناوچه‌يى كردگه‌.
جى باسه‌، بنگه‌ى ئاسمانى باگرام، يه‌كيگه‌ له‌ گه‌وراترين بنگه‌يل سه‌ربازێ ئه‌مريكى له‌ ئه‌فغانستان.
